נס המטבע בפי הדג

השליח פטרוס משלם את מסי המקדש עם המטבע שנמצא בפי הדג, ציורו של אוגוסטין טונגר, 1486
נס מציאת המטבע בפי הדג הוא אחד מהנסים של ישו, המוגדר כנס של שליטה על הטבע, המתועדים בספר הבשורה על-פי מתי<ref>Daniel J. Scholz 2009 Introducing the New Testament p. 86</ref><ref>Steven L. Cox, Kendell H Easley, 2007 Harmony of the Gospels p. 349</ref><ref>Herbert Lockyer, All the Miracles of the Bible (Zondervan, 1988) p. 219.</ref>.

==אירוע הנס==
גובי המיסים מגיעים לכפר נחום נגשו לשמעון פטרוס ושאלו אותו האם ישו מתכוון לשלם את מס מחצית השקל, ופטרוס עונה שכן.

לאחר מכן פוגש פטרוס את ישו, וישו שואל אותו: "האם לדעתך, המלכים לוקחים את המיסים מבני עמם או מזרים"? תשובתו של שמעון פטרוס הייתה שהמלכים נוטלים מיסים מהזרים.

ענה לו ישו: "אם כן, אנחנו אמורים להיות פטורים, אבל כדי לא לעורר מהומה, לך אל ים הכנרת, הטל בה חכה, ובפי הדג הראשון שתדוג תמצא מטבע של אִסְתִּירָא<ref>מטבע שהיה בשימוש ביוון ובעולם ההלניסטי. אסתרא של כסף ערכה חצי דינר, או 96 פרוטות.</ref> שיספיק למס מחצית השקל עבור שנינו"<ref></ref><ref></ref>.

===הציטוט המקורי===
"וַיְהִי כְּבוֹאָם אֶל־כְּפַר־נַחוּם וַיִּגְּשׁוּ אֶל־פֶּטְרוֹס גַּבָּאֵי מַחֲצִית הַשָּׁקֶל וַיֹּאמְרוּ הֲלֹא יִתֵּן רַבְּכֶם אֶת־מַחֲצִית הַשָּׁקֶל׃ וַיֹּאמֶר יִתֵּן וּבְבוֹאוֹ הַבַּיְתָה קִדֵּם אֹתוֹ יֵשׁוּעַ לִשְׁאֹל וַיֹּאמַר מַה־דַּעְתְּךָ שִׁמְעוֹן מַלְכֵי הָאָרֶץ מִמִּי יִקְחוּ מֶכֶס וּמַס מֵאֵת בְּנֵיהֶם אוֹ מֵאֵת הַזָּרִים׃ וַיֹּאמֶר פֶּטְרוֹס אֵלָיו מֵאֵת הַזָּרִים וַיֹּאמֶר לוֹ יֵשׁוּעַ אִם־כֵּן אֵפוֹא הַבָּנִים פְּטוּרִים הֵמָּה׃ וְאוּלָם לְמַעַן אֲשֶׁר־לֹא־נִהְיֶה לָהֶם לְמִכְשׁוֹל לֵךְ אֶל־הַיָּם וְהִשְׁלַכְתָּ חַכָּה אֶל־תּוֹכוֹ וְאֶת־הַדָּג הָרִאשׁוֹן אֲשֶׁר יַעֲלֶה שָׂאֵהוּ וְכַאֲשֶׁר תִּפְתַּח אֶת־פִּיו תִּמְצָא בוֹ אִסְתִּירָא אוֹתוֹ קַח וְשָׁקַלְתָּ עַל יָדִי וְעַל יָדֶךָ".

(הבשורה על-פי מתי, תרגום דליטש, י"ז, 24–27)

==פרשנות לנס==
סיפור הנס מסתיים בנקודה זו, מבלי לציין האם פטרוס אכן העלה בחכתו דג שכזה או לא<ref name=Twelftree>Graham H. Twelftree, Jesus the Miracle Worker: A Historical and Theological Study (InterVarsity Press, 1999), p. 137.</ref>, יש להניח שכן.

בסיפור הנס לא מתואר באיזה דג מדובר, אך דג האמנון נקרא לעיתים "דג פטרוס הקדוש", ויש החולקים על כך וטוענים שיותר סביר שמדובר בדג "בינית" שהוא דג ממשפחת הקרפיונים<ref></ref>.

על פי סיפור הנס (ועל פי קטעים אחרים בבשורות) אין ספק כי ישו, לא הכיר בזכותם של הרומאים להכתיב לעם ישראל את זכויותיהם או חובותיהם, ועם זאת הוא מעולם לא התריס, או קרא למרוד בהם, וגם לא כפר בדרישתם לגבות מיסים מן היהודים. אפשר לראות זאת גם לפי בשורת מרקוס י"ב 14 17-13<ref><small>13</small> וַיִּשְׁלְחוּ אֵלָיו אֲנָשִׁים מִן־הַפְּרוּשִׁים וּמֵאַנְשֵׁי הוֹרְדוֹס לִתְפֹּשׂ אֹתוֹ בִּדְבָרוֹ׃ <small>14</small> וַיָּבֹאוּ וַיֹּאמְרוּ אֵלָיו רַבִּי יָדַעְנוּ כִּי־אִישׁ אֱמֶת אַתָּה וְלֹא־תָגוּר מִפְּנֵי אִישׁ כִּי לֹא תִּשָׂא פְּנֵי אִישׁ וּבֶאֱמֶת מוֹרֶה אַתָּה אֶת־דֶּרֶךְ הָאֱלֹהִים הֲנָכוֹן לָתֵת מַס אֶל־קֵיסָר אִם־לֹא הֲנִּתֵּן אִם־לֹא נִתֵּן׃ <small>15</small> וְהוּא יָדַע אֶת־חֲנֻפָּתָם וַיֹּאמֶר אֲלֵיהֶם מַה־תְּנַסּוּנִי הָבִיאוּ אֵלַי דִּינָר וְאֶרְאֶה׃ <small>16</small> וַיָּבִיאוּ וַיֹּאמֶר אֲלֵיהֶם הַצּוּרָה הַזֹּאת וְהַמִּכְתָּב אֲשֶׁר עָלָיו שֶׁל־מִי הֵם וַיֹּאמְרוּ אֵלָיו שֶׁל־קֵיסָר׃ <small>17</small> וַיַּעַן יֵשׁוּעַ וַיֹּאמֶר אֲלֵיהֶם אֵת אֲשֶׁר לְקֵיסָר תְּנוּ לְקֵיסָר וְאֵת אֲשֶׁר לֵאלֹהִים תְּנוּ לֵאלֹהִים וַיִּתְמְהוּ עָלָיו׃</ref>.

==קישורים חיצוניים==

==הערות שוליים==

קטגוריה:ישו
קטגוריה:נסים בנצרות